АҞӘА,рашәара 14 – Sputnik. Аҳәынҭқарратә дума аиҳабы Виачеслав Володин аҳәамҭа ҟаиҵеит Москва Евроеидгыла апарламенттә ассамблеиаҿ азинмч нагӡа еиҭашьақәыргылазарц адҵа ҟанаҵоит ҳәа. Абри атәы аанацҳауеит РИА Новости.
Рашәара 26 рзы имҩаԥысраны иҟоуп Евроеидгыла амаӡаныҟәгаҩ хада иалхрақәа. Володин иазгәеиҭеит алхрақәа Урыстәыла ада имҩаԥысыр амаӡаныҟәгаҩ имандат " агәыҩбара цәырнагоит" ҳәа.
Иара игәаанаграла абри аультиматум аныԥшуеит урыстәылатәи аделегациа азыҳәа. Азыҳәа хара имгакәа иареи Афедерациа Ахеилак аиҳабы Валентина Матвиенкои рнапы аҵарыҩраны иҟоуп.
ПАСЕ рашәара 24 рзы амилаҭтә делегациақәа рзинқәа рзы ажәахә аднамкылар, иара убри амш аҽны Урыстәыла рашәарамзатәи асессиа иалахәхарц азы азыҳәа ҟанаҵоит иҳәеит иара.
"ПАСЕ Урыстәыла зинмчрақәак амнахыр, урыстәылатәи аган ассамблеиа ааннажьыр алшоит", - иҳәеит Володин.
ПАСЕ аилак уаанӡа арегламент инақәыршәаны аӡбра аднакылахьан урыстәылатәи аделегациа рашәарамзатәи асессиа иалахәхарц азы азинмчра амазаарц.
2014 шықәса мшаԥымзазы урыстәылатәи аделегациа ПАСЕ абжьы амырхит Украина аҭагылазаашьеи Ҟрым Урыстәыла адҵареи инарыдҳәаланы. 2015шықәса рзы ПАСЕ ҩынтә иахәаԥшит азҵаара, Урыстәыла аделегациа азинмчрақәа азырхынҳәызарц, аха усҟан асанкциақәа еиҳагьы идырӷәӷәеит.